钦定古今图书集成/明伦汇编/官常典/第736卷 > 储福
## 钦定古今图书集成/明伦汇编/官常典/第736卷 > 储福

按《明外史》本传：“福，无锡人。洪武中戍卒，隶籍燕山卫，
以好义称。燕兵起，挈母妻以行，仰天哭曰：‘福虽一介
贱卒，义不为从逆之臣’！日夜号泣，竟不食死。妻范与
其母营地葬之。范时年二十，居贫，奉姑甚谨。每哭其
夫，则走山谷中大号，不欲姑闻之也。有官闻其美而
欲娶之，已知其节孝状，乃止。一日，范澣衣涧边，见草”
生如席草，因取织《席鬻》以养姑。年七十馀卒，营葬庐
于墓旁，年八十馀卒。卒后，席草不复生。土人义之，即
其庐为祠祀之。福王时，赠福指挥使，谥“贞义”；妻赠淑
人，谥“孝节。”